На основу члана 56. Статута Града Ниша (''Службени лист Града Ниша'', број 88/2008 и 143/2016), члана 72. Пословника о раду Градског већа Града Ниша (“Службени лист Града Ниша” број 1/2013, 95/2016, 98/2016, 124/2016 и 144/2016) и члана 12. Правилника о поступку припреме, израде и доставе материјала ("Службени лист Града Ниша", број 125/2008)

Градско веће Града Ниша, на седници одржаној дана 12.04.2017. године, доноси

**Р Е Ш Е Њ Е**

**I** Утврђује се Предлог решења о давању сагласности Јавном предузећу „Пошта Србије“ Београд, Радна јединица „Србијамарка“ за употребу грба Града Ниша на поштанским маркама и другим вредносницама.

**II** Предлог решења о давању сагласности Јавном предузећу „Пошта Србије“ Београд, Радна јединица „Србијамарка“ за употребу грба Града Ниша на поштанским маркама и другим вредносницама доставља се председнику Скупштине Града ради увршћивања у дневни ред седнице Скупштине Града.

**III** За представникe предлагача по овом предлогу на седници Скупштине Града Ниша одређује се Драган Карличић, Градскa управа града Ниша – Секретаријат за привреду.

Број: 495-12/2017-03

У Нишу, 12.04.2017. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**